Pinguicula grandiflora

La  ye una planta insectívora de la familia Lentibulariaceae. Una carauterística distintiva de l'especie ye la so flor, que ye enforma mayor de lo normal pal xéneru. Vive en zones de clima templáu.

 Descripción 
Magar que nun disponen d'un mecanismu de captura realmente activu, el so métodu de nutrición ye en parte del tipu carnívoru. Suelen tener ente 5 y 10 fueyes de 30 a 45 mm (3 y 4'5cm) de llargor. La planta ta formada per una roseta basal de fueyes pegañoses alrodiu les cuales alcuéntrense de cutiu pegaos pequeños inseutos. Nes fueyes tien dos tipos de glándules, unes que secreten la sutancia pegañosa y otres enzimes ácides pa dixirir les sos preses.

Del coral de la planta xurden na primavera un o más tarmos florales d'ente venti y venticinco centímetros de llargor. Tien flores violetes qu'espoxiguen d'abril a la fin del branu. Depués de la floraciónla planta entra en lletargu hasta la siguiente primavera.

Los sos raigaños son percurtios y débiles y solo tienen función d'asientu y absorción d'agua, pues toma'l nitróxenu de les sos víctimes y los carbohidratos pente medies de la fotosíntesis.

Anguaño usábase como antisépticu nes firíes del ganáu y la xente.

 Hábitat 
Xorrez sobre suelos probes en materia orgánica. Atópase nos pareos caliares rezumiantes y tamién nes llamuergues, en praos húmedos y en cantos de regueros y fontes.

 Distribución 
La tiraña vive nes zones de clima templáu per toa Europa (Península ibérica, Francia, Suiza, Irlanda), dende'l nivel del mar a los 2.000 m d'altitú. Orixinalmente nun s'alcontraba en Gran Bretaña pero foi introducía nunes poques zones d'Inglaterra y Gales.

 Taxonomía 
Pinguicula grandiflora foi nomada y descrita per Jean-Baptiste Lamarck , publicáu en Encycl. 3: 22 (1789)Pinguicula grandiflora en PlantList consultáu'l 20 d'avientu de 2012

 Nome común 

 Galería de semeyes 

 Ver tamién 
 Terminoloxía descriptiva de les plantes
 Cronoloxía de la botánica
 Historia de la botánica
 Carauterístiques de les lentibulariáceas

 Referencies 

Categoría:Pinguicula